Уважене колегинице и колеге,

Ретко када смо имали тако пријатан и сврсисходан састанак Секције наставника философије Београда као у прошли петак. Тема састанка била је организација „Недеље философије“, чију идеју су нам на најлепши начин представили наше драге колеге, њен аутор проф. Зорица Перовић и координатор проф. Мирко Марковић из Лознице. Наши гости били су уважена г-ђа Елеонора Влаховић из Завода за унапређивање образовања и васпитања, председник СФД г. др Слободан Кањевац и проф. др Машан Богдановски, који је присуствовао испред одељења за философију Философског факултета у Београду. Писмо подршке и охрабрења са сјајном агендом своје Секције за "Недељу философије" послала нам је колегиница Александра Максић из Зрењанина! Овде је пар фотографија, а остатак информација и шта смо се све договорили биће вам, због обимности, прослеђено путем мејла.

Срдачан поздрав,

др Александар Стевановић

Председник Секције наставника философије Београда

<https://www.facebook.com/groups/397666977051391/>



